Diari Oficial de la Generalitat Valenciana


Sumari del DOGV 5333, del 28-08-2006 (2006/9441)

Resolució de 17 de juliol de 2006, del director del Centre de Desenvolupament Marítim de la Generalitat Valenciana, per la qual s'establixen les equivalències entre qualificacions oficials de busseig de recreació i les qualificacions de busseig esportiu d'entitats no federatives.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5333

Data del DOGV
:   28-08-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/9441


Data del document
:   17-07-2006

Organisme emissor
:   Conselleria d'Infraestructures i Transport

Tipus de document
:   Resolució

Correcció d'errades

 Descriptors 

:   * Centre de Desenvolupament Marítim
    * esport
    * equivalència de títols
    * reconeixement de títols
    * mar
    * legislació

Resolució de 17 de juliol de 2006, del director del Centre de Desenvolupament Marítim de la Generalitat Valenciana, per la qual s'establixen les equivalències entre qualificacions oficials de busseig de recreació i les qualificacions de busseig esportiu d'entitats no federatives. [2006/9441]  
En virtut del Reial Decret 1952/1996, de 23 d'agost, sobre traspàs de funcions i servicis de l'administració de l'Estat a la Comunitat Valenciana (DOGV 24-09-1996), es traslladen a esta les competències en matèria d'ensenyances nauticoesportives i subaquaticoesportives. La Conselleria d'Obres Públiques, Urbanisme i Transports, a través del Centre de Desenvolupament Marítim, assumix les esmentades competències, segons el que disposa el Decret 182/1999, de 5 d'octubre, del Govern Valencià, de creació d'este (DOGV 18-10-1999).  
La pràctica del busseig recreatiu ha suscitat a la Comunitat Valenciana gran interés per la situació i condicions que oferixen les seues costes, la qual cosa ha donat lloc a l'establiment progressiu d'entitats que es dediquen a l'ensenyança del busseig recreatiu.  
Mitjançant l'Orde de 7 de febrer de 2002, del conseller d'Obres Públiques, Urbanisme i Transports, s'establixen els continguts formatius, les capacitats i el procediment per a l'obtenció d'equiparacions entre les qualificacions de busseig d'entitats no federatives i les qualificacions de busseig de recreació.  
Examinades les sol·licituds d'equivalències presentades pel Sr. Jordi Atienza Sala amb DNI 35015311Y en representació de l'associació espanyola d'instructors de busseig Recreativo-Spanish Professional Association of Diving (PADI), amb CIF 76132139, per la Sra. Patricia Molina Rodríguez amb DNI 8785625W en representació de la mercantil American Canadian Underwater Certification International (ACUC INTERNATIONAL), amb CIF B-80684038, i pel Sr. Teodoro González Bas, amb DNI 66928282, en representació de la mercantil Ibérica Diving School SA (SSI ESPANYA), amb CIF A-96153838.  
D'acord amb el procediment establit en els articles 3 i 4 de la mencionada Orde de 7 de febrer de 2002, i tenint en compte el que establixen el Decret 2055/1969, de 25 de setembre, pel qual es regula l'exercici d'activitats subaquàtiques, i l'Orde de 25 d'abril de 1973 que aprova el reglament per a l'exercici d'activitats subaquàtiques en les aigües marítimes i interiors.   
Resolc  
Primer. Determinar les equivalències entre les qualificacions del sistema d'ensenyança de les entitats peticionàries que s'esmenten a continuació i les qualificacions oficials de busseig de recreació d'acord amb el que s'establix en el quadre següent:  
Segon. Per a fer efectives les esmentades equivalències serà necessari aportar les actes d'examen dels cursos realitzats o certificat de l'organització, sol·licitud de l'interessat i pagament de la taxa corresponent. D'acord amb esta documentació, el Centre de Desenvolupament Marítim expedirà les qualificacions oficials de busseig que corresponguen.  
Alacant, 17 de juliol de 2006.. El director del Centre de Desenvolupament Marítim. Francisco Pérez López.